Kaide Rätsepa astumine kiriku teenistusse kasvas loomulikult välja tema teoloogiaõpingutest. Normaalsetes oludes oleks see toimunud vaid hiljem, pärast stuudiumi lõpetamist, ent Eestis valitses juba alates sõjast suur kirikuõpetajate puudus 2 . Et leevendada olukorda, lõi Piiskoplik Nõukogu 1945. a aseõpetaja ameti, millesse ordineeriti ilma kõrgema teoloogilise hariduseta inimesi. Nad said endale aga sisuliselt kõik õpetaja õigused 3 .